Държавен вестник, бр. 52, 2007 г., стр. 27

Б Р О Й  52
Д Ъ Р Ж А В Е Н   В Е С Т Н И К
С Т Р .  27
на дейност—за заличаване на тази част от
предмета му на дейност, или за откриване на
производство по несъстоятелност, и предпри-
ема необходимите мерки за уведомяване на
обществеността.
Чл. 21. (1) Инвестиционният посредник е
длъжен в 7-дневен срок от решението на общо-
то събрание за неговото прекратяване или за
отказ от дейността, при изтичане на срока, за
който е учреден, както и при настъпването на
други основания за прекратяване, предвидени в
неговия устав или дружествен договор, да поис-
ка от комисията отнемане на издадения лиценз.
(2) Заедно с искането по ал. 1 инвестицион-
ният посредник представя и план за уреждане
на отношенията му с клиентите. Планът включ-
ва прехвърляне на клиентските финансови ин-
струменти, пари и други активи при посочен от
клиентите инвестиционен посредник, който е
дал съгласие.
(3) Когато условието по ал. 2, изречение
второ не е налице, планът трябва да предвижда
прехвърляне на клиентските финансови инст-
рументи, пари и други активи в депозитарна ин-
ституция, включително чрез откриване на нови
сметки на отделните клиенти.
(4) Разходите по осъществяване на плана за
уреждане на отношенията с клиентите са за
сметка на инвестиционния посредник.
(5) Комисията отнема лиценза на инвести-
ционния посредник след уреждане на отноше-
нията му с неговите клиенти.
(6) Окръжният съд образува производство
по ликвидация, съответно заличава от предме-
та на дейност на дружеството извършването на
услугите и дейностите по чл. 5, ал. 2 и 3, след
отнемане на лиценза за извършване на дейност
като инвестиционен посредник и получаване на
искането по чл. 20, ал. 4.
Чл. 22. (1) Извън случая по чл. 21, ал. 1, в
срок три работни дни от узнаване за вземането
на решение за отнемане на лиценза инвестици-
онният посредник уведомява своите клиенти за
това решение и за възможността да посочат друг
инвестиционен посредник, при който да се пре-
хвърлят техните финансови инструменти, пари
и други активи.
(2) В срок 5 работни дни от изтичането на
срока по ал. 1 инвестиционният посредник пре-
хвърля клиентските финансови инструменти,
пари и други активи при условията на чл. 21,
ал. 2, изречение второ, ал. 3 и 4.
(3) С вземане на решението за отнемане на
лиценза комисията може да задължи инвести-
ционния посредник да извърши действията по
ал. 2 в по-кратък срок. Заместник-председате-
лят може да задължи инвестиционния посред-
ник по реда на чл. 118—121 да предприеме и
други конкретни мерки за защита на интереси-
те на неговите клиенти.
(4) За действията си по ал. 2 и 3 инвестици-
онният посредник уведомява:
1. своите клиенти—в срок три работни дни
от извършването им;
2. комисията—в срок три работни дни от
изтичане на срока по ал. 2 или от изтичане на
срока, определен с решението по ал. 3.
Чл. 23. (1) Инвестиционният посредник няма
право да извършва услугите и дейностите по
чл. 5, ал. 2 и 3 след отнемане на издадения му
лиценз, както и след съдебното решение за от-
криване на производство по несъстоятелност.
(2) Заместник-председателят може да раз-
пореди извършването на проверки и да прилага
принудителни административни мерки по
чл. 118 до заличаването на дружеството от тър-
говския регистър, а когато то има друг предмет
на дейност—до окончателното уреждане на от-
ношенията с неговите клиенти.
(3) Всички документи и друга информация,
свързани с извършените от инвестиционния
посредник услуги и дейности по чл. 5, ал. 2 и 3
и чл. 7, ал. 2, се съхраняват за срок 5 години:
1. от инвестиционния посредник, когато той
не се заличава от търговския регистър, като сро-
кът започва да тече от отнемането на лиценза;
2. от друго лице, за което се уведомява коми-
сията, като срокът започва да тече от заличава-
нето на инвестиционния посредник от търговския
регистър; уведомяването се извършва от инвес-
тиционния посредник, чийто лиценз е отнет, в 14-
дневен срок от отнемането на лиценза.
Раздел III
Изисквания към организацията на инвести-
ционния посредник. Квалифицирано участие
Чл. 24. (1) Инвестиционният посредник из-
гражда и поддържа вътрешна организация в
съответствие с извършваната от него дейност,
включително квалифициран персонал, матери-
ално, техническо и програмно осигуряване,
която да създаде:
1. условия за извършването на инвестицион-
ните услуги и дейности непрекъснато и редовно
и в съответствие с изискванията на този закон
и актовете по прилагането му;
2. условия за избягване и установяване на кон-
фликти на интереси, а когато такива конфликти
възникнат—за справедливо третиране на клиен-
тите, разкриване на информация и предотвратя-
ване увреждането на интересите на клиентите;
3. условия за спазване на съществуващите
правила за лични сделки в инвестиционния
посредник;
4. условия за съхраняване на цялата инфор-
мация за извършените услуги и дейности по чл. 5,
ал. 2 и 3;
5. условия в случаите, когато държи финан-
сови инструменти и парични средства на кли-
енти, за спазване изискванията на чл. 34;
6. условия за незабавно и точно изпълнение
на клиентски нареждания, както и за изпълне-
ние на идентични нареждания по реда на пос-
тъпването им;